นายกรัฐมนตรี ยินดีตัวเลขผู้ติดเชื้อโควิด-19 ลดลงตามลำดับ ส่วนจะขยายการใช้ พ.ร.ก.ฉุกเฉินออกไปอีกหรือไม่ต้องพิจารณาอีกครั้ง
นายกรัฐมนตรี ยินดีตัวเลขผู้ติดเชื้อโควิด-19 ลดลงตามลำดับ ส่วนจะขยายการใช้ พ.ร.ก.ฉุกเฉินออกไปอีกหรือไม่ต้องพิจารณาอีกครั้งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุมคณะรัฐมนตรีว่า วันนี้น่ายินดีกับตัวเลขผู้ติดเชื้อที่ลดลงตามลำดับ ซึ่งสิ่งเหล่านี้จะเป็นตัวชี้วัด ให้กับรัฐบาลและ ศบค. พิจารณาผ่อนปรนมาตรการใดๆ หรือไม่ โดยให้หน่วยงานต่างๆ ที่เกี่ยวข้องได้จัดเตรียมความพร้อมหากมีการผ่อนปรนมาตรการ ทั้งนี้ขอให้ทุกกิจการได้เตรียมความพร้อมของตัวเอง เช่นกัน ทั้งนี้เข้าใจถึงความเดือดร้อนของประชาชน ในขณะที่รัฐบาลจะต้องรับผิดชอบในการดูแลภาพรวมทั้งประเทศ โดยในสัปดาห์สุดท้ายของเดือนเมษายนจะมีการประเมินอีกครั้ง เกี่ยวกับมาตรการต่างๆ และแม้ว่าสถานการณ์การแพร่ระบาด จะปรับดีขึ้นแต่ในส่วนของ พ.ร.ก.ฉุกเฉินที่ประกาศใช้อยู่นั้นก็จำเป็นต้องพิจารณาอีกครั้งหนึ่งว่าจะมีการขยายการบังคับใช้หรือไม่นายกรัฐมนตรี ยังยืนยันว่ารัฐบาลพิจารณาให้การช่วยเหลือเยียวยาประชาชน ให้ครอบคลุมทุกกลุ่ม ทั้งที่เริ่มดำเนินการไปแล้วในส่วนของผู้อยู่นอกระบบ หรือเงิน 5,000 บาท การดูแลประชาชนที่อยู่ในระบบประกันสังคม กลุ่มเกษตรกร โดยรัฐบาลต้องผลักดันกฎหมายเกี่ยวกับงบประมาณ ทั่งในส่วนของ พ.ร.บ. 1 ฉบับ พ.ร.ก. 2 ฉบับ เพื่อใช้ดูแลประชาชนในระยะต่อจากนี้ ย้ำว่าจะดำเนินการอย่างถูกต้อง เหมาะสม ขอทุกฝ่ายเข้าใจ ไม่บิดเบือน ร่วมมือแก้ปัญหา ขอทุกคนเข้าใจและรอมาตรการการดูแล